L'ORQUESTRA FILHARMÒNICA DE LA UA FARÀ UN CONCERT AMB EL PIANISTA MIGUEL ÁNGEL ESTRELLA. VEU Revista cultural de la Universitat d'Alacant
L'ORQUESTRA FILHARMÒNICA DE LA UA FARÀ UN CONCERT AMB EL PIANISTA MIGUEL ÁNGEL ESTRELLA
El paranimf de la UA serà l'escenari, el pròxim dimecres 17 de maig, a les 20.00 h, del concert a càrrec de l'Orquestra Filharmònica de la Universitat d'Alacant (OFUA), sota la batuta de Mihnea Ignat. El recital comptarà amb la presència del pianista argentí de renom internacional i ambaixador de bona voluntat de l'ONU, Miguel Ángel Estrella, que va actuar a l'auditori universitari el passat mes de desembre, amb gran èxit de crítica i públic. L'OFUA i Estrella interpretaran un repertori integrat per peces de Mozart.
Miguel Ángel Estrella és conegut en l'àmbit musical pel seu treball de promoció entre els sectors més desfavorits de la societat, fora de les grans sales de concert. Estrella, home compromés amb els seus ideals, s'ha oposat activament a la utilització de la música amb finalitats merament comercials. Entre els projectes més rellevants del músic, hi ha la ONG Música Esperanza, una iniciativa que intenta crear un pont entre els països desenvolupats i els del Tercer Món, al marge de qualsevol influència governamental, política o religiosa.
L'OFUA, que actualment està integrada per una plantilla de cinquanta joves músics amb diferents perfils acadèmics, és una iniciativa del Vicerectorat d'Extensió Universitària, que pretén vincular la formació universitària amb la musical. L'orquestra universitària, que va oferir el seu primer concert al desembre de 2005, és un grup estable de la UA, en el qual poden participar els joves universitaris i els estudiants dels conservatoris i escoles musicals de les comarques d'Alacant.
W. A. Mozart - Obertura de La Flauta Màgica KV 626
W. A. Mozart - Concert per a piano i orquestra núm. 20 en re menor, KV 466
W. A. Mozart - Serenata Gran Partita
V. . Romanze-Adagio
VI. Thema (Andantino) amb variació